எருவை (புள்)

எருவை என்று சங்க இலக்கியங்களில் குறிப்பிடப்படும் புள்ளில் பல வகை உண்டு. எழால், கழுகு, கருடன், பருந்து, செம்பருந்து, வல்லூறு, புல்லூறு போன்றவை எருவைப் பறவையின் இனங்கள். எருவை என்னும் புல்லும் சங்கப்பாடல்களில் குறிப்பிடப்படுகிறது.

சங்கப்பாடல்களில் எருவைப்புள்
எருவை ஒரு புலால் உண்ணி.
எருவையின் மூக்கு வளைந்திருக்கும்.
கழுகு வேறு. செஞ்செவி எருவை வேறு.
எருவை வேறு, பருந்து வேறு. எருவைக்குத் தலை பெரிதாக இருக்கும்.
இரத்த நிறம் கொண்ட எருவை ஒருவகை.
இதனைக் குருதி நிறம் கொண்ட எருவை என்னும் பொருள் படும்படிக் குருதி எருவை எனக் குறிப்பிடுவர். 
கழுத்து வெள்ளையாய் இருக்கும் எருவை இனமும் உண்டு. இதனை இக்காலத்தில் கருடன் என்கின்றனர்.
பெண்-எருவையின் கழுத்தில் புள்ளிச் சிறகுகள் இருக்கும். ஆண்-எருவை எழால் என்னும் புல்லூறு-பறவையோடு சேர்ந்து பறப்பது உண்டு.
எருவை உயிருள்ள மனிதர்களையும் தாக்கும்.
காட்டு வழியில் செல்வோர் எருவையிடம் கவனமாக இருக்க வேண்டும். 
ஆண்-எருவையைச் சேவல் என்பர்.
எருவையின் சிறகு வலிமையானது.
பறையொலி கேட்டால் எருவை பறந்து ஓடும்.
போர்க்களங்களில் இறந்தவர்களின் பிணத்தைத் தின்பதற்காக வானில் வட்டமிடும்.
போர் வெற்றியின் அடையாளமாக நடப்படும் வெற்றித் தூணை எருவை தன் இருக்கையாகப் பயன்படுத்திக் கொள்ளும்.

அடிக்குறிப்பு

சங்க இலக்கியம்